Document ID: 31989R2843

NEUVOSTON ASETUS (ETY) N:o 2843/89,
annettu 18 päivänä syyskuuta 1989,
alkuperätuotteiden käsitteen määritelmää ja hallinnollisen yhteistyön menetelmiä koskevan pöytäkirjan N:o 3 muuttamisesta ja ETY-Sveitsi-sekakomitean päätöksen N:o 1/88 liitteenä olevan yhteisen julistuksen soveltamismääräyksistä tehdyn ETY-Sveitsi-sekakomitean päätöksen N:o 1/89 soveltamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 113 artiklan,
ottaa huomioon komission ehdotuksen,
sekä katsoo, että
Euroopan talousyhteisön ja Sveitsin valaliiton 22 päivänä heinäkuuta 1972 allekirjoitettu sopimus tuli voimaan 1 päivänä tammikuuta 1973,
toisaalta sekakomitea on mainittuun sopimukseen erottamattomana osana kuuluvan alkuperätuotteiden käsitteen määritelmää ja hallinnollisen yhteistyön menetelmiä koskevassa pöytäkirjassa N:o 3 olevan 28 artiklan mukaisesti tehnyt päätöksen N:o 1/89 pöytäkirjan N:o 3 muuttamisesta,
toisaalta yhteisössä asetuksella (ETY) N:o 2427/88(1) täytäntöönpannun ETY-Sveitsi-sekakomitean päätöksen N:o 1/88 liitteenä olevassa yhteisessä julistuksessa määrätään tietyin edellytyksin alkuperäsääntöihin harmonoidun järjestelmän käyttöönoton johdosta tehtyjen muutosten uudelleen tarkastelusta; sekakomitean on tehtävä päätös mainitun yhteisen julistuksen mukaisesti kolmen kuukauden kuluessa siitä päivästä, jona toinen sopimuksen osapuoli on esittänyt sille asiaa koskevan pyynnön,
tämä uudelleen tarkastelu koskee tapauksia, joissa olemassa olevien alkuperäsääntöjen saattaminen osaksi harmonoitua järjestelmää ei ole ollut täysin puolueetonta ja joissa osoittautuu tarpeelliseksi palauttaa aikaisempien alkuperäsääntöjen sisältö,
sekakomitean tästä asiasta tekemiä päätöksiä varten yhteisön on syytä muodostaa yhteinen kanta; tämän jälkeen nämä päätökset on pantava täytäntöön yhteisössä, ja
tämä päätöksentekomenettely tekee yhteisessä julistuksessa määrätyn kolmen kuukauden määräajan noudattamisen mahdottomaksi; sen vuoksi menettelyä olisi nopeutettava ja olisi säädettävä, että komissio vahvistaa yhteisön yhteisen kannan tavaroiden alkuperän käsitteen yhteisestä määritelmästä 27 päivänä kesäkuuta 1968 annetun neuvoston asetuksen (ETY) N:o 802/68(2), sellaisena kuin se on viimeksi muutettuna komission asetuksella (ETY) N:o 3860/87(3), 14 artiklassa säädettyä menettelyä noudattaen; olisi myös annettava komissiolle valtuudet toteuttaa tarvittavat toimenpiteet sekakomitean päätösten täytäntöön panemiseksi yhteisössä,
ON ANTANUT TÄMÄN ASETUKSEN:
1 artikla
ETY-Sveitsi-sekakomitean päätöstä N:o 1/89 sovelletaan yhteisössä.
Päätöksen teksti on tämän asetuksen liitteenä.
2 artikla
Asetuksen (ETY) N:o 802/68 14 artiklassa säädettyä menettelyä noudattaen vahvistetaan:
a) yhteisön yhteinen kanta sellaisia ETY-Sveitsi-sekakomitean päätöksiä varten, jotka koskevat mainitun sekakomitean päätöksen N:o 1/88 liitteenä olevan yhteisen julistuksen mukaista alkuperäsääntöihin harmonoidun järjestelmän käyttöönoton johdosta tehtyjen muutosten uudelleen tarkastelua.
b) a alakohdassa tarkoitettujen päätösten täytäntöönpano yhteisössä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Edellä 1 artiklaa sovelletaan 1 päivästä tammikuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 18 päivänä syyskuuta 1989.

Labels: 17
10
3
18
15